CELEX: 62011CO0502
Language: ro
Date: 2012-10-04 00:00:00
Title: Ordonanța Curții (Camera a șaptea) din 4 octombrie 2012.#Vivaio dei Molini Azienda Agricola Porro Savoldi ss împotriva Autorità per la Vigilanza sui Contratti Pubblici di lavori, servizi e forniture.#Cerere de decizie preliminară – Consiglio di Stato – Interpretarea articolului 6 din Directiva 93/37/CEE a Consiliului din 14 iunie 1993 privind coordonarea procedurilor de atribuire a contractelor de achiziții publice de lucrări (JO L 199, p. 54) – Principiul nediscriminării – Reglementare națională care rezervă participarea la procedurile de atribuire a contractelor de achiziții publice de lucrări societăților care exercită o activitate comercială și care exclude întreprinderile agricole constituite sub forma unei societăți de drept civil („società semplice”).#Contracte de achiziții publice de lucrări – Directiva 93/37/CEE – Articolul 6 – Principiile egalității de tratament și transparenței – Admisibilitatea unei reglementări care rezervă participarea la procedurile de cerere de ofertă societăților care exercită o activitate comercială, cu excluderea societăților de drept civil („società semplici”) – Obiective instituționale și statutare – Întreprinderi agricole.#Cauza C-502/11.

Ordonanța Curții (Camera a șaptea) din 4 octombrie 2012 — Vivaio dei Molini Azienda Agricola Porro Savoldi
      (Cauza C-502/11)
      „Contracte de achiziții publice de lucrări – Directiva 93/37/CEE – Articolul 6 – Principiile egalității de tratament și transparenței – Admisibilitatea unei reglementări care rezervă participarea la procedurile de cerere de ofertă societăților care exercită
         o activitate comercială, cu excluderea societăților de drept civil («società semplici») – Obiective instituționale și statutare – Întreprinderi agricole”
      
      1.                     Apropierea legislațiilor – Proceduri de atribuire a contractelor de achiziții publice de lucrări – Directiva 93/37 – Finalitate
            (Directiva 93/37 a Consiliului) (a se vedea punctul 31)
      2.                     Apropierea legislațiilor – Proceduri de atribuire a contractelor de achiziții publice de lucrări – Ofertanți – Reglementare
            națională care exclude candidații constituiți sub o anumită formă juridică – Inadmisibilitate – Executant de lucrări – Noțiune –
            Calificare independentă de realizarea directă a prestației convenite cu resurse proprii executantului de lucrări, de statutul
            său juridic și de prezența sa sistematică pe piață (Directiva 93/37 a Consiliului) (a se vedea punctele 32-35)
      3.                     Apropierea legislațiilor – Proceduri de atribuire a contractelor de achiziții publice de lucrări – Directiva 93/37 – Excludere
            de la participarea la un contract – Caracter limitativ al listei cauzelor enumerate la articolul 24 primul paragraf din directivă –
            Posibilitatea statelor membre de a prevedea alte măsuri de excludere – Condiții (Directiva 93/37 a Consiliului, art. 24 primul
            paragraf) (a se vedea punctele 37-42)
      4.                     Apropierea legislațiilor – Proceduri de atribuire a contractelor de achiziții publice de lucrări – Directiva 93/37 – Excludere
            de la participarea la un contract – Reglementare națională care exclude întreprinderile individuale care exercită o activitate
            agricolă ce presupune un aspect comercial sub forma unei societăți de drept civil – Inadmisibilitate (Directiva 93/37 a Consiliului,
            art. 6) (a se vedea punctele 47-51)
      Obiectul 
      
         
               Cerere de decizie preliminară – Consiglio di Stato – Interpretarea articolului 6 din Directiva 93/37/CEE a Consiliului din
                  14 iunie 1993 privind coordonarea procedurilor de atribuire a contractelor de achiziții publice de lucrări (JO L 199, p. 54) –
                  Principiul nediscriminării – Reglementare națională care rezervă participarea la procedurile de atribuire a contractelor de
                  achiziții publice de lucrări societăților care exercită o activitate comercială și care exclude întreprinderile agricole constituite
                  sub forma unei societăți de drept civil („società semplice”)
               
            Dispozitivul 
      Dreptul Uniunii, în special articolul 6 din Directiva 93/37/CEE a Consiliului din 14 iunie 1993 privind coordonarea procedurilor
         de atribuire a contractelor de achiziții publice de lucrări, astfel cum a fost modificată prin Directiva 2001/78/CE a Comisiei
         din 13 septembrie 2001, se opune unei legislații naționale, precum cea în discuție în litigiul principal, care interzice unei
         societăți, cum ar fi o societate de drept civil care are calitatea de „executant de lucrări”, în sensul Directivei 93/37,
         să participe la proceduri de cerere de ofertă doar din cauza formei sale juridice.